
Varaždin, 26. svibnja 2025. godine
Z A P I S N I K
Sa 53. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 26. svibnja 2025. godine s početkom u 15:30 sati.
Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:
1. Maja Hrešć, predstavnica osnivača ,predsjednica Upravnog vijeća,
1. Robert Dukarić, predstavnik osnivača, zamjenik predsjednice Upravnog Vijeća,
1. Krešimir Grđan, predstavnik osnivača,
1. Draženka Vincek Mišak, predstavnica radnika visokoškolske spreme,
1. Silvija Modrić, predstavnica radnika.
	Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i ravnatelj Ljekarne Mirko Magić, zapisničar Matija Hlad, i mr.sci. Maja Šegović, zamjenica ravnatelja.
Predsjednica daje na raspravu predloženi dnevni red:
1. [bookmark: _Hlk192673251]Verifikacija Zapisnika sa 52. sjednice Upravnog vijeća od 24. travnja 2025. godine
Referent: Maja Hrešć, predsjednica;
2. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. ožujka 2025. godine
Referent: Vlasta Tuđa, voditeljica računovodstva,
3. Donošenje Odluke o prihvaćanju izvješća ravnatelja o radu za prvi kvartal 2025. godine (siječanj – ožujak);
Referent: Mirko Magić, ravnatelj,
4. Donošenje Odluke o otkupu inventara Ljekarne Božica Lončarić, mag.pharm., Trg Sv. Vida 1, Vidovec;
Referent: Mirko Magić, ravnatelj,
5. Razno.
Predloženi dnevni red je prihvaćen jednoglasno.


TOČKA 1. DNEVNOG REDA
Verifikacija Zapisnika sa 52. sjednice Upravnog vijeća od 24. travnja 2025. godine
Referent: Maja Hrešć, predsjednica;
Predsjednica poziva članove da iznesu primjedbe. 
Predsjednica zatvara raspravu te otvara glasanje.
Zapisnik sa 51. sjednice je verificiran jednoglasno.

TOČKA 2. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2025. godine do 31. ožujka 2025. godine
Referent: Mirko Magić, ravnatelj,
Predsjednica daje riječ ravnatelju Ljekarne Varaždinske županije, g. Mirku Magiću.
Financijsko izvješće Ljekarne Varaždinske županije za razdoblje od  01. siječnja 2025. godine, do 31. ožujka 2025. godine sastavljen je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 			5.822.510,33 €
· Ukupni rashodi 			5.518.240,47 €
· Višak prihoda nad rashodima  	304.269,86 €
U usporedbi s istim razdobljem prethodne godine, ukupni prihodi veći su za 50,82%, dok su ukupni rashodi veći za 48,02 %. U promatranom razdoblju posluje ukupno 18 ljekarničkih jedinica, dok ih je u istom razdoblju prošle godine bilo 15.
Materijalni rashodi su veći za 23,45%, dok su rashodi za zaposlene veći za 39,33% u odnosu na isto razdoblje prošle godine. Osim većeg broja ljekarničkih jedinica, povećao se i broj zaposlenih kojih je sada 88 dok ih je u prethodnoj godini bilo 73.
Predsjednica se zahvaljuje te otvara raspravu.
Za riječ se javlja Draženka Vincek Mišak koja se osvrće da je više zaposlenih u ovoj godini dok pri materijalnim izdacima su intelektualne usluge smanjene sa 3.600,00 € na 1.600,00 € što govori o tome da je jako smanjena edukacija na koju se šalju zaposleni. Također napominje da je smanjen iznos za zaštitnu odjeću i obuću sa 2.700,00 € na 1.167,00 €. 
Ravnatelj navodi kako je iznos za zaštitnu odjeću i obuću isti kao i lani jer je ovo kvartalno izvješće, dok još većina radnika nije kupila obuću. Glede edukacija, ravnatelj navodi kako je održano 60 edukacija, 17 seminara, kongresa, 9 internih edukacija i 34 online edukacije, pri čemu navodi da je odbijena samo jedna edukacija zbog nemogućnosti zamjene.
Draženka Vincek Mišak navodi da je to razlika od 2.500,00 €, na što ravnatelj odgovara da osim jedne edukacije nije odbijena ni jedna druga, što znači da je praktički svim radnicima odobrena edukacija, a stavka intelektualne usluge se odnosi i na druge troškove.
Nakon kratke rasprave Predsjednica zatvara raspravu te otvara glasanje.
Upravno vijeće jednoglasno donosi Odluku o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2025. godine do 31. ožujka 2025. godine.

TOČKA 3. DNEVNOG REDA
Donošenje Odluke o prihvaćanju izvješća ravnatelja o radu za prvi kvartal 2025. godine (siječanj – ožujak);
Referent: Mirko Magić, ravnatelj,
Predsjednica daje riječ ravnatelju, Mirku Magiću.
Nakon opširnog izvješća ravnatelja Magića (dokumentacija u privitku) Predsjednica otvara raspravu.
	Draženka Vincek Mišak napominje da imamo problem sa zapošljavanjem magistara farmacije, gdje nam trenutno fali 5 magistra farmacije, posljedično čemu postavlja pitanje što će se uraditi da bi zaposlili ljude. Navodi i da su pacijenti sve više nezadovoljni zbog zatvaranja ljekarna subotama.
	Ravnatelj odgovara kako će predmetno rješiti sa podizanjem plaća i donošenjem Pravilnika o stimulaciji, a da je problem nedostatak magistara farmacije u cijeloj zemlji jer je trenutno otvoreno 26 natječaja za 37 magistara farmacije. 
	Nakon kratke rasprave Predsjednica zaključuje raspravu te otvara glasanje. 
	Upravno vijeće donosi Odluku jednoglasno.

TOČKA 4. DNEVNOG REDA
Donošenje Odluke o otkupu inventara Ljekarne Božica Lončarić, mag.pharm., Trg Sv. Vida 1, Vidovec;
Referent: Mirko Magić, ravnatelj,
Predsjednica daje riječ ravnatelju Mirku Magiću.
Ravnatelj navodi kako magistra Lončarić odlazi u mirovinu i da od 01.07.2025. treba krenuti s radom Ljekarna u Vidovcu. Glede inventara, prvotna ponuda dotične je smanjena za nekih 2.500,00 €, te sada iznosi 4.860,00 €. Navodi i da je osnovano Povjerenstvo koje je utvrdilo da je inventar dobar i da su cijene realne (izvješće Povjerenstva se nalazi u privitku). Predlaže Upravnom vijeću da se otkupi kompletni invetar. Jedino pitanje je hoće li se otkupiti tlakomjer i dispenzer, a što će odlučiti nova voditeljica ljekarne. 
Predsjednica zahvaljuje ravnatelju te otvara raspravu.
Draženka Vincek Mišak smatra da je dispenser bespotreban jer je COVID-19 prošao. 
Ravnatelj navodi kako će završnu riječ imati voditeljica i ako želi dispenzer i tlakomjer mi ćemo ih otkupiti. Predlaže da se toč I. izreke Odluke izmijeni na način da će se otkupiti inventar u iznosu “do 4.860,00 €”. 
Nakon kratke rasprave odlučeno je da će se prihvatiti prijedlog izmjene odluke i da će konačni otkup ovisiti o odluci nove voditeljice Ljekarne Vidovec.
Nakon kratke rasprave Predsjednica zaključuje raspravu te otvara glasanje. 
	Upravno vijeće donosi Odluku jednoglasno.

TOČKA 5. DNEVNOG REDA
RAZNO
Silvija Modrić postavlja pitanje da li se neko javio na natječaj za farm.teh. na određeno, na što ravnatelj odgovara da je izabran kandidat (m/ž) odustao te da je natječaj ponovljen.
Silvija Modrić predlaže da se pokrene postupak financiranja pripravnika farm.teh. na što ravnatelj odgovara da je u tijeku javno savjetovanje glede zakona o zdravstvu i da će se vjerojatno pripravništvo ukinuti.  

Predsjednica zaključuje sjednicu u 16:15 sati.

	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć

